
Nr. 8584 din 23.08.2022 


Raport de specialitate


La fundamentareabugetului de venituri si cheltuieli pe anul 2022 s-a prevăzut suma de 150.000 lei pentru susţinerea cultelor , sumă cuprinsă la capitolul 5912” servicii religioase” prin Hotărârea Consiliului Local nr. 46 din 8 martie     2022 
     Temeiul legal al alocării din bugetul local a unei  sume de bani pentru susţinerea cultelor este atât Ordonanţa de Guvern nr. 82/2001  privind stabilirea unor forme de sprijin financiar pentru unităţile de cult aparţinând cultelor religioase recunoscute din România, cât si prevederile art.7-16 din Legea nr. 489/2006 privind libertatea religioasă şi regimul general al cultelor  , care prevede:
Art.9 alin. (2) “cultele sunt egale în faţa legilor si a autorităţilor publice. Statul, prin autorităţile sale, nu va promova şi nu va favoriza acordarea de privilegii sau crearea de discriminări faţă de vreun cult”
           alin(3) „autorităţile publice cooperează cu cultele în domeniile de interes comun şi sprijină activitatea acestora”
Art.10 alin.(6) „Cultele recunoscute pot beneficia la cerere, de sprijin material din partea statului pentru cheltuielile privind funcţionarea unităţilor de cult, pentru reparaţii si construcţii noi, in raport cu numărul credincioşilor, conform ultimului recensământ si cu nevoile reale”  
Pe aceste principii Comisia de buget-finaţte a înaintat propunerile de repartizare a sumelor de bani pentru fiecare cult religios ce funcţionează pe raza UAT Municipiul Marghita, propuneri pe care primarul municipiului Marghita in calitate de iniţiator al proiectului de hotărâre si le-a însuşit întocmai. 
Conform prevederilor art. 3 alin. 3 din  Ordonanţa de Guvern nr. 82/2001 si a  Hotărârii de Guvern nr. 1470 /2002 privind Normele metodologice de aplicare a Ordonantei Guvernului 82/2001 s-a adoptat Regulamentul local pentru acordarea sprijinului financiar de la bugetul Municipiului Marghita unităţilor de cult din municipiul Marghita aparţinând cultelor religioase recunoscute din România  prin Hotărârea Consiliului Local  nr. 139 din 28.09.2017 , prin alocarea de fonduri  pentru completarea fondurilor proprii necesare pentru întreţinerea şi funcţionarea unităţilor de cult fără venituri sau cu venituri reduse, pentru construirea ori repararea lăcaşurilor de cult şi pentru conservarea şi întreţinerea bunurilor aparţinând cultelor şi care fac parte din patrimoniul cultural naţional mobil, pentru amenajarea şi întreţinerea muzeelor cultural-religioase, pentru construirea şi repararea sediilor administrative ale eparhiilor sau ale centrelor de cult, a sediilor unităţilor de învăţământ teologic proprietate a cultelor recunoscute, pentru construirea, amenajarea şi repararea clădirilor având destinaţia de aşezăminte de asistenţă socială şi medicală ale unităţilor de cult, precum şi pentru activităţile de asistenţă socială şi medicală susţinute de acestea.
De asemenea, prin HCL nr. 139 din 28.09.2017 se  prevede şi înfiinţarea unei comisii de analiză  care va verifica documentele si solicitările primite , comisie numită prin dispoziţia primarului din care va face parte si un reprezentant al Consiliului Local. Întrucât în acest mandat, până acum nu s-a numit această comisie consider necesar si desemnarea din rândul consilierilor locali a unui reprezentant, prin acest proiect de hotărâre. 

